open-index/open-wikipedia-markdown huggingface dataset:
שפריצר

[ממוזער|240x240 פיקסלים| אנשים שותים שפריצרים ב[פסטיבל בהונגריה]]
**שפריצר** (בגרמנית: **Spritzer**) הוא משקה שמוגש בכוס גבוהה וצונן, עשוי בדרך כלל עם יין לבן ומים מוגזים או מים מינרליים מוגזים. ניתן להשתמש בסוכר אינוורטי מותסס במקום יין לבן, כדי לשמור אותו מתוק, אך נייטרלי בטעם.

## מקור
שפריצר נגזר מהגרסה של השפה הגרמנית המדוברת באוסטריה, שם המשקה פופולרי מאוד. הוא משמש לצד הצורה השכיחה באותה מידה גשפריצר (Gespritzter שהמבוטא בעיקר G'spritzter), שם עצם הנגזר מחלק העבר של הפועל spritzen, (כלומר להשפריץ או להתיז), מונח שנמצא גם באזורים גרמניים מסוימים, כגון הסן (למשל Süssgespritzter, כלומר "גשפריצר מתוק"). יש שפריצר של לימונדה תוססת במקום מי סודה (Sauergespritzter). ברוב גרמניה, המילה "שורל"  משמשת לציון שפריצר.

## שפריצרים אלכוהוליים
שפריצרים אלכוהוליים זמינים יותר ויותר מעורבים מוכנים בפחיות. האלכוהול והקלוריות הנמוכים יחסית שלהם אומר שהם משווקים לרוב לקהל לקוחות נשים.

בהסן, "Gespritzt" מתייחס בדרך כלל לתערובת של מי סודה או לימונדה ואַפּפֶלווַיין , משקה אלכוהולי ממיץ תפוחים מותסס, הדומה במקצת לסיידר חריף ויבש.

בהונגריה, בעלת ההשפעה הגרמנית במשך מאות בשנים, שפריצר, הנקרא פְרֶץ' (fröccs), פופולרי מאוד. ישנם עשרות סוגים שונים של שפריצרים. הם נבדלים על ידי שיעור היין והמים המוגזים או סוג הנוזלים האחרים שנוספו. דוגמאות (הרשימה אינה ממצה) כוללות:
* Kisfröccs או Fütty ('שפריצר קצר' או משרוקית), עשוי עם 1 ד"ל יין ו-1 ד"ל של מי סודה מוגזים.
* Nagyfröccs ('שפריצר גדול'), עשוי עם 2 ד"ל יין ו-1 ד"ל של מי סודה מוגזים;
* Hosszúlépés ('צעד ארוך'), עשוי עם 1 ד"ל יין ו-2 ד"ל של מי סודה מוגזים;
* Házmester ('קונסיירז'), עשוי עם 3 ד"ל יין ו-2 ד"ל של מי סודה מוגזים;
* Háziúr ('שפריצר בעל הבית'), עשוי מ-4 ד"ל יין ו-1 ד"ל של מי סודה מוגזים;
* Viceházmester ('סגן קונסיירז'), עשוי עם 2 ד"ל יין ו-3 ד"ל של מי סודה מוגזים;
* Sportfröccs ('שפריצר ספורט'), עשוי עם 1 ד"ל יין ו-4 ד"ל של מי סודה מוגזים;
* Újházy fröccs ('אויהאזי שפריצר'), עשוי עם 2 ד"ל יין ומיץ חמוצים מיוחד.
* Macifröccs ('שפריצר דובוני'), עשוי יין אדום, סודה וסירופ פטל;
* Krúdy-fröccs (שפיצר קרודי), עשוי עם 9 ד"ל של יין ו-1 ד"ל של מי סודה מוגזים.

וריאציות אחרות כוללות: șpriț de vară ("שפריצר קיץ") ברומניה (חלק אחד יין לבן ל-2 חלקים מים מוגזים), Brizganec או "Špricar" בסלובניה (יין והמים המינרלים הביתיים הפופולריים Radenska), שפיצר (špricer) בסרביה (יין לבן או רוזה, מעורבב עם מים מוגזים, חצי כוס מכל אחד). בקרואטיה, משקה פופולרי בשם gemišt מעורבב עם יין לבן ומים מוגזים לפי הטעם.

באזורים הצפון מזרחיים של איטליה, במיוחד ונציה והסביבה, משקה בשם שפריץ, הוא קוקטייל קליל, פופולרי מאוד. זוהי תערובת של יין לבן מבעבע (למשל, פרוסקו), מים מוגזים ואפרול או קמפרי. שפריצר באיטליה לא כל כך פופולרי ונקרא "שפריץ ביאנקו" (שפריץ לבן).

## שפריצר ללא אלכוהול
בארצות הברית, כמה מיצים מוגזים שאינם אלכוהוליים נמכרים כשפריצים. אותו סוג של מיץ מוגז (למעשה עשוי ממיץ ומים מינרליים מוגזים) ידוע בגרמניה בשם Saftschorle או Fruuchtschorle. (שניהם קיצור של Fruchtsaftschorle שנמצא בשימוש נדיר) במיוחד Apfelschorle (שפריצר מיץ תפוחים) הוא אחד המשקאות הקלים הפופולריים ביותר בגרמניה.

## ראו גם
* משקה אלכוהולי
* שנדי
* אלכופופ
* קאלימוצ'ו

## קישורים חיצוניים

קטגוריה:קוקטיילי יין
קטגוריה:משקאות מוגזים
קטגוריה:משקאות אלכוהוליים
דוד ישראל ארונשטם

**דוד ישראל ארונשטם** (נולד ב-21 באוקטובר 1991) הוא משורר, פרוזאיקן ומתרגם ישראלי.

## ביוגרפיה
ארונשטם נולד בקריית ביאליק למשפחת עולים מברית המועצות. למד בתיכון אורט קריית ביאליק.

החל לכתוב שירה ופרוזה במהלך שירותו הצבאי במפקדת חטיבת גולני. לאחר שחרורו, עבר לשדרות, שם למד קולנוע במכללה האקדמית ספיר.

בשנת 2017 יצא לאור ספרו הראשון, "חלום ישן", בהוצאת גוונים. זמן קצר לאחר מכן, הוזמן לשפוט בתחרות תרגום במסגרת "פסטיבל הספרותי לילדים דו-לשוניים".

בשנת 2018 החל לפעול לקידום השירה בחיפה ובקריות והקים יחד עם המשוררים טל סגל וכרמית דגני את "שירת התחתית", ליין ערבי שירה רב-לשוני שהתקיים בפאב הסינקופה.

בשנת 2019 הקים את "SALAT", כתב עת רב-לשוני לתרבות.

בשנת 2021 יצא לאור הספר המתורגם הראשון של ארונשטם, "זה לא יותר חדש לחיות", אשר איגד בתוכו את מיטב שיריו של סרגיי יסנין. הספר זכה לציון לשבח במסגרת הפרס ע"ש סוניה ברשילון.

בשנת 2023 ייסד בשיתוף עם הוצאת קתרזיס את "אטלנטיס", סדרה לספרות ספקולטיבית.

סיפור ספקולטיבי קצר של ארונשטם בשם "תמורות ושינויים" התפרסם במסגרת פרס עינת לשנת 2023.

שיריו התפרסמו בכתב העת "עלטה", "מעריב", "הארץ" ועוד.

ארונשטם הוא בוגר תואר שני בספרות השוואתית מאוניברסיטת חיפה.

## יצירותיו
### ספרים שכתב
* **חלום ישן**, הוצאת גוונים, 2017, בעריכת עמוס לויתן.
* **קידה לקיוכלבקר**, הוצאה עצמאית - הוצאה לאור, 2018, בעריכת יואב גלבוע.

### ספרים שתרגם
* **זה לא יותר חדש לחיות** מאת סרגיי יסנין, הוצאת קתרזיס, 2021.
* **הסגן נים** מאת יורי טינאנוב, הוצאת קתרזיס, 2022.
* **קשה להיות אל** מאת ארקדי ובוריס סטרוגצקי, הוצאת קתרזיס, 2023.
* **הסומאק** מאת אולריק דובני, הוצאת קתרזיס, 2023.
* **דגון, המקדש** מאת ה.פ. לאבקרפט, הוצאת קתרזיס, 2023.
* **לאחר מכן** מאת אדית וורטון, הוצאת קתרזיס, 2024.
* **הלוחש באפלה** מאת ה.פ. לאבקרפט, הוצאת קתרזיס, 2024.
* **יונים מהשאול** מאת רוברט א. הווארד, הוצאת קתרזיס, 2024.
* **לאחר מכן ועוד משונים** (אוסף סיפורים קצרים) מאת אולריק דובני, ה.פ. לאבקרפט, אדית וורטון, אדגר אלן פו, הוצאת קתרזיס, 2024.
* **היצור בעל הפרסות** מאת רוברט א. הווארד, הוצאת קתרזיס, 2024.
* **[[המודל של פיקמן (סיפור קצר)|המודל של פיקמן]], המוזיקה של אריך זאן** מאת ה.פ. לאבקרפט, הוצאת קתרזיס, 2025.
* **החדר השורק** מאת וויליאם הופ הודג'סון, הוצאת קתרזיס, 2025.
***בית היל הרדוף** מאת שירלי ג'קסון, הוצאת קתרזיס, 2025.

## קישורים חיצוניים
* דוד ישראל ארונשטם בספרייה הלאומית.
* 
* 
* יובל אביבי ומיה סלע, המדריך להידרדרות לפשיזם, באתר כאן 11, 5 ביולי 2023.
* גלית דהן קרליבך, מכונת הזמן של האחים סטרוגצקי, באתר אפוק, 4 בספטמבר 2023.
* 
* 
* 
* יובל אביבי ומיה סלע, רוחות הרפאים של הזוגיות, באתר כאן 11, 11 בפברואר 2024.
* 
* 
* 
* 
* יובל אביבי ומיה סלע, אימה בין השמשות, באתר כאן 11, 22 ביולי 2024
* 
* יובל אביבי ומיה סלע, דרוש גיבור, באתר כאן 11, 2 במרץ 2025
* 
* 

## הערות שוליים

קטגוריה:משוררים ישראלים
קטגוריה:בוגרי אורט קריית ביאליק
קטגוריה:בוגרי המכללה האקדמית ספיר
קטגוריה:ישראלים שנולדו ב-1991
ענבל גושן

**ענבל גושן** (נולדה ב-1975) היא חוקרת מוח, פרופסור חבר במרכז אדמונד ולילי ספרא למדעי המוח באוניברסיטה העברית בירושלים.

## ביוגרפיה
גושן גדלה בבאר שבע. מתגוררת בשכונת עין כרם שבירושלים ואם לארבעה ילדים.

## השכלה
גושן בעלת תואר ראשון בפסיכולוגיה, תואר שני בנוירו־ביולוגיה ודוקטורט בפסיכולוגיה ונוירו־ביולוגיה בנושא התפקידים המנהליים של האסטרוציטים. את שלושת תאריה רכשה באוניברסיטה העברית. סיימה השתלמות פוסט־דוקטורט בביו־הנדסה במעבדתו של קרל דייסרות' באוניברסיטת סטנפורד במהלכו חקרה את הזיכרון. לאחר מכן הצטרפה לסגל בית הספר לחקר המוח אדמונד ולילי ספרא באוניברסיטה העברית. ב-2023 קיבלה מלגת ERC Consolidator Grant - מענק יוקרתי מהאיחוד האירופי על עבודתה המחקרית.

בשנת 2024 התקבלה לארגון האירופי EMBO יחד עם יחד עם עוד שמונה חוקרים ישראלים.

## תרומתה
פרופסור גושן תרמה רבות להבנת חשיבותם של האסטרוציטים. במשך מאות שנים הייתה הסכמה בין חוקרי המוח כי אין ליחס לאסטרוציטים תפקיד משמעותי בפעילות המוח. תפיסה רווחת זו עוצבה על ידי רמון אי קחל בן המאה ה-19 שהיה חוקר המוח המרכזי והנחשב באותה תקופה. עקב כך במשך יותר ממאה שנים לא נחקרו האסטרוציטים והתפיסה הייתה שתפקידם מסתכם בניקיון הגנה והזנה של הנוירונים. כן סברו בטעות כי הם גורמים לפגיעה בזיכרון במצבים פתולוגים. במחקריה של פרופסור גושן נמצא כי קיימת חשיבות נוספת ומשמעותית לקיום האסטרוציטים.

במעבדתה של גושן נחקר מה עומד בבסיס המעבר מזיכרון לטווח קצר לזיכרון לטווח רחוק וכיצד פעילות עצבית משפיעה על ההתנהגות.

פרופסור גושן מצאה כי לאסטרציטים תפקיד בשימור ואצירה של זכרונות ארוכי טווח. נמצא כי פעילות האסטרוציטים הובילה לשיפור הזיכרון הן אצל עכברים בריאים והן בעכברים עם אלצהיימר וכי האסטרוציטים מסלקים את הפלאק שמזוהה עם המחלה. מחקרים אלו פתחו פתח למחקרים עתידיים הקשורים לשיפור זיכרון אצל חולי אלצהיימר.

עוד מצאה פרופסור גושן כי קיים קשר בין פעילות האסטרוציטים לבין מנגנונים במוח הקשורים לתגמול שהוא כחלק משגרה. במחקרה עלה כי במקרים בהם התגמול צפוי וידוע מופרשים אסטרוציטים אשר מקודדים כנראה את מיקומו. קיימת אפשרות כי ממצאים אלו יובילו בעתיד לטיפול חדש בהתמכרות, דיכאון ובעיות מוטיבציה.

נבחרה על ידי גלובס לאחת הנשים המשפיעות לשנת 2022.

## קישורים חיצוניים

* 

## הערות שוליים

קטגוריה:סגל האוניברסיטה העברית בירושלים: מדעי החיים
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראליות שנולדו ב-1975
קטגוריה:ישראלים שנולדו ב-1975
מנהטן רקורדס

**מנהטן רקורדס** (באנגלית: **Manhattan Records**) היא חברת תקליטים אמריקאית, בבעלות יוניברסל מיוזיק גרופ ופועלת כסניף של קפיטול מיוזיק גרופ .

## תולדות החברה
מנהטן רקורדס הוקמה בשנת 1984 על ידי ברוס לונדוול, ולאחר מכן שונה שמה ל-**EMI מנהטן רקורדס** (**EMI Manhattan Records**). חברת התקליטים שימשה להוצאה מחודשת של קטלוג המוזיקה השייך לקפיטול רקורדס וחברות תקליטים אחרות בבעלות EMI כגון יונייטד ארטיסטס רקורדס  וליברטי רקורדס. עסקאות עם CBS רקורדס אירעו בהמשך לכך.

בין האמנים החתומים ב-EMI מנהטן היו קני רוג'רס, ריצ'רד מרקס, נטלי קול, רד הוט צ'ילי פפרז ו-Queensrÿche.

## קישורים חיצוניים
* 

## הערות שוליים

*
קטגוריה:חברות תקליטים
בוגאטי 252

**בוגאטי 252** (באנגלית: **Bugatti Type 252**) היא מכונית ספורט שפותחה בין השנים 1957–1962 בידי יצרנית הרכב הצרפתית בוגאטי, אך לא עברה מעולם את שלב האב-טיפוס. המכונית שוכנת כיום במוזיאון Cité de l'Automobile במולהאוס, צרפת.

## היסטוריה
בוגאטי 252 היא תוצאת מחקר על מכוניות ספורט בנפח בינוני (1.5 ליטר) שנערך בשנת 1954 בניצוחו של רולנד בוגאטי, בנו הצעיר של מייסד החברה אטורה בוגאטי ואחיו של ז'אן בוגאטי, המכונית אינה עברה לשלב הייצור הסדרתי מעולם, הרכב שוכן כיום במוזיאון Cité de l'Automobile במולהאוס, צרפת, ב-2014 שוחזר הדגם על ידי המוזיאון וכיום הוא פעיל.

## קישורים חיצוניים

* **[[Commons : Bugatti Type 252]]** - אוסף תמונות, סרטונים וקובצי אודיו
* בוגאטי 252- תמונות באתר בוגאטי

קטגוריה:מכוניות ספורט
MCA רקורדס

**MCA רקורדס** (באנגלית: **MCA Records**) הייתה חברת תקליטים אמריקאית בבעלות  , שלימים הפכה לחלק מיוניברסל מיוזיק גרופ.

## רקע
, סוכנות כישרונות וחברת הפקות טלוויזיה, נכנסה לעסקי המוזיקה ב-1962 עם רכישת דקה רקורדס האמריקאית בניו יורק (נוסדה ב-1934), כולל קורל רקורדס וברונסוויק רקורדס. היא נאלצה לעזוב את עסקי הכישרונות כדי להשלים את המיזוג. מכיוון שדקה האמריקאית החזיקה בסרטי יוניברסל, MCA קיבלה את הבעלות המלאה על יוניברסל והפכה אותה לאולפן קולנוע מוביל, שהפיק מספר שלאגרים. בשנת 1966, MCA הקימה את יוני רקורדס, ובשנת 1967, רכשה את קאפ רקורדס, שנועלה על ידי יוני רקורדס.

## קישורים חיצוניים

## הערות שוליים

קטגוריה:חברות תקליטים
הלגה רודה

**הֶלְגֶה רוֹדֶה** (קרי: רוֹדֶ'ה) (בדנית: **Helge Rode**; ) היה סופר, משורר, מחזאי, מבקר ועיתונאי דני.

## קורות חיים
הלגה רודה היה בנם של המורה גוטפרד רוד ואשתו  (1846–1918), עיתונאית ופעילה למען זכויות נשים. אחיו היה הפוליטיקאי  (1867–1933).

הלגה רודה כתב בעיתונים , ו-.

הוא ביקר את מבקר הספרות היהודי הדני גאורג ברנדס ותנועת . היצירה Moderen (האם) של המלחין קרל נילסן נכתבה למחזה מאת רודה בשנים 1920–1921.

הלגה רודה היה נשוי לסופרת והעיתונאית , לבית נבלונג (1879–1956). נולדו להם שני בנים, המתרגם מיקל רודה (1908–1993) והשחקן .

## כתביו
[ימין|ממוזער|200px|רודה עם [הולגר דרכמן ואבה רודה בסקיין]]

* *Hvide blomster : digte* ("פרחים לבנים" -קובץ שירים), Kjøbenhavn : Schubothe, 1892. 
* *Digte* ("שירים"), Kristiania, 1896. 
* *Grev Bonde og hans hus drama i tre akter* ("דרמה של הרוזן פארמר וביתו בשלוש מערכות"), København, Gyldendal, 1912. 
* *Krig og aand* ("מלחמה וחול"), Kjøbenhavn, Kristiania, Gyldendal, 1917. 
* *En mand gik ned fra Jerusalem skuespil i tre akter* ("אדם ירד מירושלים מחזה בשלוש מערכות"), Kjøbenhavn, Gyldendal, 1920. 
* D*en stille have* ("גן שקט"), Kjøbenhavn, Gyldendal, 1922. 
* *Pladsen med de grønne trær. Den religiøse strømning i nutidens aandsliv* ("הכיכר עם העצים הירוקים. המגמה הדתית בחיי הרוח של ימינו"), Kjøbenhavn, Gyldendal, Nordisk forlag, 1926. 


## קישורים חיצוניים


* [Works by or about Helge Rode](https://archive.org/search?query=((subject%3A%22Rode%2C%20Helge%22%20OR%20subject%3A%22Helge%20Rode%22%20OR%20creator%3A%22Rode%2C%20Helge%22%20OR%20creator%3A%22Helge%20Rode%22%20OR%20creator%3A%22Rode%2C%20H.%22%20OR%20title%3A%22Helge%20Rode%22%20OR%20description%3A%22Rode%2C%20Helge%22%20OR%20description%3A%22Helge%20Rode%22)%20OR%20(%221870-1937%22%20AND%20Rode))%20AND%20(-mediatype:software%29) at Internet Archive
* Entry in the Danish Biographical Lexicon
* Grave of Helge Rode


## הערות שוליים

קטגוריה:סופרים דנים
קטגוריה:משוררים דנים
קטגוריה:מחזאים דנים
קטגוריה:עיתונאים דנים
קטגוריה:מבקרי ספרות
קטגוריה:ילידי 1870
קטגוריה:נפטרים ב-1937
רילי יוזפול גרופ

**רילי יוזפול גרופ** (בקיצור: **RUG**; באנגלית: ****) היא חברה בין-לאומית שהוקמה בשנת 1977 על ידי אנדרו לויד ובר. היא עוסקת בהפקות תיאטרון, קולנוע, טלוויזיה, וידאו וקונצרטים, מרצ'נדייז, הוצאת מגזינים, תקליטים והוצאת מוזיקה. השם נוצר בהשראת ביטוי מסדרת ספרי הילדים "סדרת הרכבות" (שהעניקה גם השראה לוובר ליצור את אופרת הרוק "סטארלייט אקספרס"). החברה כוללת את רילי יוזפול ת'יאטר קומפני, סרטי רילי יוזפול, רילי יוזפול רקורדס ואחרים.

## מוזיקה
### רילי יוזפול רקורדס
במסגרת החברה, הוקמה גם חברת תקליטים באותו השם, דרכה הופצה מוזיקה ואלבומים שונים.

מספר אלבומים של הסופרן האנגלייה שרה ברייטמן הופצו דרכה וכך גם של אנדרו לויד ובר עצמו. בין האלבומים, נמנים:
*1984: *Song & Dance* – אלבום המחזמר של "שיר וריקוד".
*1985: *[[Requiem (אלבום מחזמר)|Requiem]]* – אלבום המחזמר של "רקוויאם".
*1989: *[[The Songs That Got Away]]* – אלבום של ברייטמן ולויד ובר.
*1992: *[[Sarah Brightman Sings the Music of Andrew Lloyd Webber]]* – אלבום של ברייטמן ולויד ובר.
*1995: *[[Surrender]]* – פסקול של ברייטמן ולויד ובר.
*1997: *[[The Andrew Lloyd Webber Collection]]* – אלבום אוסף של ברייטמן ולויד ובר.
*2002: *[[Encore (אלבום של שרה ברייטמן)|Encore]]* – אלבום של ברייטמן ולויד ובר.
*2005: *[[Love Changes Everything]]* – אלבום של ברייטמן ולויד ובר.

## קישורים חיצוניים
* 

## הערות שוליים

קטגוריה:חברות תקליטים
קטגוריה:חברות קולנוע
קליקה (מיתולוגיה)

**קָלִיקֵה** או **קָלִיקְיַה** (ביוונית עתיקה: **Καλύκη**) הוא שמן של מספר דמויות במיתולוגיה היוונית:
* קליקה, אחת מהניסיאדות, הנימפות שהניקו את דיוניסוס.
* קליקה, נסיכה תסלית כבתם של המלך איולוס מאיוליה ואנרטה, בתו של דיימכוס. היא הייתה אחותם של אתאמס, קרתאוס, דייאונאוס, מגנס, פריארס, סלמונאוס, סיזיפוס, אלקיונה, קנקה, פרימדה ופייסידיקה. כמה מקורות ציינו שקליקה הייתה אמו של אנדימיון, מלך אליס, על ידי בעלה אתליוס, מלך אליס לשעבר או על ידי זאוס. מקורות אחרים הפכו אותה לאמו של אתליוס, לא לאשתו, כמובן מזאוס והשמיטו אותה מלהיות אמו של אנדימיון.
* קליקה, אמו של בנו של פוסידון, קיקנוס. היא נולדה בתור בתו של הקטון. קיקנוס נולד בסתר, ונשאר למות על החוף, אך עדיין היה מלך. בכמה דיווחים, אמו של קיקנוס נקראה הרפאלה או סקמנדרודיצה או לבסוף, נראידה ללא שם.
* קליקה, עלמה צנועה שהייתה מאוהבת ביואתלוס אחד והתפללה לאפרודיטה שתהפוך לאשתו ולא לפילגש. אף על פי כן, יואתלוס דחה אותה והיא השליכה את עצמה מצוק.
* קליקה, מיינאדה המוזכרת בשם בציור אגרטל.

הירח של צדק, קליקה, נקרא על שמן. בנוסף, גם מכתש של הירח נקרא כך.

## הערות שוליים

קטגוריה:דמויות מהמיתולוגיה שעל שמן כוכב לכת מינורי
קטגוריה:נסיכות בדיוניות
תחנת האי מקווארי

**תחנת האי מקווארי** (באנגלית: **Macquarie Island Station**) היא בסיס מחקר באי מקווארי, באזור הסאב- אנטארקטי השייך לאוסטרליה ונקרא בדרך כלל מקה. התחנה ממוקמת באוקיינוס הדרומי בערך באמצע הדרך בין יבשת אוסטרליה ואנטארקטיקה. התחנה מנוהלת על ידי החטיבה האנטארקטית האוסטרלית (AAD).

התחנה הוקמה ב-1911 כתחנת ממסר אלחוטי והיא שוכנת בבסיסה של גבעת הרדיו, בין שני מפרצים בקצה הצפוני של האי.

האי ומימיו הסובבים אותו מנוהלים כשמורת טבע על ידי שירות הפארקים וחיות הבר הממשלתי של טסמניה. בשנת 1997 האי הוכרז כאתר מורשת עולמית של אונסק"ו והוא נחשב כאתר בעל חשיבות גדולה לשימור גאוגרפי, בהיותו המקום היחיד על פני כדור הארץ בו נחשפים באופן פעיל סלעים ממעטפת כדור הארץ מעל פני הים. 

## היסטוריה
התחנה הוקמה בשנת 1911 על ידי דאגלס מוסון כאשר המשלחת שלו הקימה תחנת ממסר אלחוטי להעברת הודעות רדיו מאנטארקטיקה להובארט, טסמניה.

בין השנים 1911 ל-1914 שימש האי כבסיס ליציאת משלחת אוסטרלאסיה לאנטארקטיקה בראשותו של דאגלס מוסון.

בשנת 1933 הוכרז האי כשמורת טבע. הוא הועבר לניהול שלטונות הטריטוריה האנטארקטית האוסטרלית ב-26 בדצמבר 1947.

משנת 1948 משלחות החקר האנטארקטיות הלאומיות של אוסטרליה השתמשו בבסיס למטרות מדעיות.

## מטרת התחנה
תחנת המחקר מופעלת על ידי חטיבת אנטארקטיקה האוסטרלית. מחקר מדעי באי מתמקד בביולוגיה, גאולוגיה, מטאורולוגיה והשפעה אנושית על הסביבה. ציפורי האי מקווארי מתרבות באי ולכן ניהול וספירה של חיות בר הוא המפתח למספר פרויקטים מחקריים. ניטור מתבצע גם עבור הסוכנות האוסטרלית להגנה על קרינה ובטיחות גרעינית כדי לזהות פסולת רדיואקטיבית מפיצוצים אטמוספיריים או על ידי פיצוצים גרעיניים תת-קרקעיים או תת-מימיים. האי מקווארי הוא מקום ניטור עולמי חשוב למחקר מדעי, כולל ניטור נתונים אקלימיים בחצי הכדור הדרומי על ידי Geoscience Australia.

### תקשורת
לתחנת הרדיו יש אות קריאה "VJM" והיא עורכת שידור רדיו לילי עם בקתות השדה ב-3023 קילו-הרץ (הזמן משתנה בהתאם לעונה ולהעדפות הצוות). התקשורת עם אוסטרליה מתנהלת באמצעות מתקן תחנת אנארסט  אשר עושה שימוש בלוויין אינטלסט. יחידות ניידות של אינמרסט ואירידיום תקשורת משמשות כגיבוי. רשת של ממסר רדיו VHF יחד עם מקלטי משדר כף יד משמשת את המטיילים באי. לתחנת הבסיס יש רשת פרוטוקול אינטרנט עבור ציוד PC ו־VoIP מקומי.

## קישורים חיצוניים

* האי מקווארי ב-AAD

## הערות שוליים
קטגוריה:תחנות מחקר

קטגוריה:הטריטוריה האנטארקטית האוסטרלית
קטגוריה:אנטארקטיקה: תחנות מחקר
קטגוריה:אוסטרליה: מדע וטכנולוגיה
יפעת עובדיה-לוסקי

**יפעת עובדיה-לוסקי** (נולדה ב-3 ביוני 1976) היא ראש המחלקה למאבק באנטישמיות בהסתדרות הציונית העולמית. בשנים 2022–2025 כיהנה כיושבת ראש קרן קיימת לישראל, והיא האישה הראשונה ששימשה בתפקיד זה. מכהנת כחברה בחבר הנאמנים של הסוכנות היהודית וחברה בהנהלת יד ושם.

קודם מינויה ליו"ר קק"ל עמדה בראש המחלקה לעברית ולתרבות בהסתדרות הציונית העולמית, כיהנה כמנכ"לית הליכוד העולמי במשך למעלה מארבע שנים.

## ביוגרפיה
עובדיה-לוסקי נולדה וגדלה בבת ים. למדה בבית הספר תיכון אורט רמת יוסף בבת ים. התגייסה לצה"ל ושירתה כמורה חיילת בירושלים.

כיהנה כחברת המועצה הציבורית להנצחת זכרו ופועלו של זאב ז'בוטינסקי, וחברה במועצה הציבורית של תנועת בית"ר.

בשנים 2013–2015 כיהנה כראש מטה במשרד הביטחון ובמשרד המדע והטכנולוגיה, והובילה בין היתר את קידום היוזמה להנגשת המדע לפריפריה ועידוד הגיוס לצה״ל בקרב אוכלוסיות מיוחדות.

בשנת 2016 מונתה למנכ"לית הליכוד העולמי. בתקופת כהונתה הרחיבה את פעילות הארגון בעולם, עם גיוס ראשי הסניפים בקהילות היהודיות בתפוצות לתוכניות למען הנצחת זכר השואה וכן במאבק נגד האנטישמיות ופשעי שנאה ונגד ביסוסו של ארגון החרם נגד ישראל BDS.

לאחר הקונגרס הציוני העולמי ה-38, שהתקיים בשנת 2020, נבחרה לעמוד בראש המחלקה לעברית ולתרבות בהסתדרות הציונית העולמית ומאז חברה בחבר הנאמנים של הסוכנות היהודית.

בדצמבר 2022, התכנס דירקטוריון קק"ל ובחר בעובדיה-לוסקי כיו"ר הדירקטוריון והחליפה את אברהם דובדבני שהיה היו"ר בשנתיים שלפני כן.

במאי 2023 הובילה להסכם ארוך טווח לחמש שנים בין קק"ל למדינת ישראל במסגרתו התחייבה הקרן להעביר 6 מיליארד ש"ח למדינה באמצעות ביצוע פרויקטים לאומיים בתחומי ההתיישבות, פיתוח הפריפריה ומיזמים סביבתיים.

במהלך מלחמת חרבות ברזל יזמה את 'דרך הגיבורות' בכניסה לפארק אופקים. דרך שנועדה להנציח את גבורתן של נשים ישראליות שפעלו בקור רוח והצליחו במעשיהן להציל חיים של עשרות אנשים בזמן טבח שבעה באוקטובר. בנוסף לכך יזמה בט"ו בשבט של אותה שנה את הנטיעות לזכרם של נרצחי מסיבת הנובה בחניון רעים שביער בארי.

סיימה את כהונתה כיו"ר קק"ל ב-31 בדצמבר 2025.

בינואר 2026 נבחרה לתפקיד ראש המחלקה למאבק באנטישמיות בהסתדרות הציונית העולמית.

היא בעלת תואר ראשון בספרות עברית ובהיסטוריה מהאוניברסיטה העברית ותואר שני בהצטיינות במנהל ובמדיניות החינוך מאוניברסיטת תל אביב.

עובדיה-לוסקי נשואה לאמיר ואם לשלושה ילדים. מתגוררת בצור הדסה.

## הוקרה
בספטמבר 2023, נבחרה יחד עם יעקב חגואל יו"ר ההסתדרות הציונית העולמית וסאם (שמואל) גרונדוורג יו"ר קרן היסוד, ברשימת 50 היהודים המשפיעים של השנה של העיתון "ג'רוזלם פוסט".

במרץ 2024 נבחרה ל-50 הנשים המשפיעות בישראל של העיתון "גלובס".  היא נבחרה גם לאחת מ-50 הנשים המשפיעות במרץ 2025.

## קישורים חיצוניים

*יו"ר קק"ל המכהנת - יפעת עובדיה-לוסקי באתר קק"ל
* 
* שמעון וילנאי, ריאיון החודש עם יפעת עובדיה-לוסקי, יו"ר קק"ל, באתר יבול שיא, 26 ביוני 2023
* 
* 

## הערות שוליים

קטגוריה:יושבי ראש הקרן הקיימת לישראל
קטגוריה:חברי חבר הנאמנים של הסוכנות היהודית
קטגוריה:יד ושם: אישים
קטגוריה:בוגרות האוניברסיטה העברית בירושלים
קטגוריה:בוגרות אוניברסיטת תל אביב
קטגוריה:צור הדסה: אישים
קטגוריה:ישראליות שנולדו ב-1976
אל-קאע

**אל-קַאע** (בערבית: **القاع**, נקרא גם: **קאע**) הוא כפר לבנוני נוצרי בנפת בעלבכ שבמחוז בעלבכ-אלהרמל בלבנון.

## אטימולוגיה
שמו המלא של הכפר הוא "קאע בּוּעיון" (قاع بعيون), ובחלק מהמפות הוא מופיע בשם זה. לדעת החוקר אניס פריחה, השם "קאע בּוּעיון" הוא שיבוש של שם ארוך יותר, "בקאע אבו עיון" (بقاع أبو عيون), שפירושו "בקעה בעלת מעיינות".

## גאוגרפיה
הכפר אל-קאע ממוקם בגובה של כ-657 מטרים מעל פני הים, במרחק של כחמישים קילומטר צפונית-מזרחית לבעלבכ וכ-11 קילומטר ממזרח להרמל. ממזרח ומצפון לכפר – הרים בגובה של כ-1,500 מטר מעל פני הים ועליהם נמצא הגבול עם סוריה. קאע הוא היישוב הנוצרי המזרחי ביותר בלבנון. ליד הכפר עובר הכביש הלבנוני מספר 4 שמגיע מבעלבכ בדרום והוא מתחבר לכביש המהיר, הסורי, מספר 5, המגיע לעיר הסורית חומס – בצפון. בשנת 2001 שונה שם הכביש ל"שדרות הנשיא חאפז אל-אסד".

## אוכלוסייה
בשנת 2014 התגוררו בכפר 588 מבוגרים, בעלי זכות בחירה לפרלמנט הלבנוני, כולם נוצרים שמשתייכים לכנסייה המלכיתית היוונית-קתולית.

## ארכאולוגיה
* בסביבת אל-קאע וכן ב התגלו להבי צור מהתקופה הנאוליתית.
* הכפר מכיל את שרידי "מצודת אל-קעא" (قلعة القاع) שנבנתה בתקופת שלטונו של האמיר פח'ר א-דין השני, בסביבות שנת 1640.

## היסטוריה
ב-28 ביוני 1978, חמושים לא מזוהים הרגו 26 מתושבי אל-קאע וכפרים סמוכים. על פי אחת ההערכות, הרציחות קשורות להרג של 34 בני אדם, וביניהם טוני פרנג'יה, כשבועיים קודם לכן, ב-13 ביוני. על פי הערכה אחרת, הרצח בוצע על ידי המשטר הסורי, בניסיון להעמיק את הקרע בין פלגים נוצריים בלבנון.

ב-11 באוקטובר 2012, צבא סוריה ירה ארבעה פגזים לכיוון אל-קאע. תקריות קודמות מסוג זה גרמו למות אזרחים לבנונים, אך צבא לבנון לא הגיב. הועלתה אפשרות שמדובר בזליגת מלחמת האזרחים בסוריה ללבנון.

ב-1 בספטמבר 2012 כוח צבאי סורי חטף חקלאי מהכפר.

ב-27 ביוני 2016 נהרגו חמישה בני אדם באל-קאע ושלושה עשר נוספים נפצעו בהתקפה של ארבעה מחבלים מתאבדים. גם אירוע זה התפרש כזליגת מלחמת האזרחים בסוריה ללבנון.

## אתרים
ביישוב אל-קאע יש מספר כנסיות ומנזרים, כמו:
* הקפלה של תרזה הקדושה (كابيلا القديسة تريزا): בנויה על צלע ההר ממזרח לאל-קאע ויש בה מזבח ואגן טבילה שנחצבו בסלע אחד.
* מנזר מרואן אל-עאסי הקדוש (دير مار مروان العاصي) : מערה בסלע על יד נהר אורונטס. במאה החמישית התגוררו בה תלמידיו של הקדוש מרון כדי להימלט מרדיפות. המסדר המרוני שיקם את המקום ובכל יום ראשון בשעה 12 בצהריים מתקיימת בו מיסה.
* כנסיית סנט אליאס (كنيسة مار الياس): אחת הכנסיות הגדולות בלבנון שבנייתה החלה בשנת 1954. הכנסייה ממוקמת ליד כביש מספר 4 (לכיוון חומס בסוריה) והיא מושכת את תשומת לבם של כל העוברים בין לבנון לסוריה. הבנייה עדיין נמשכת.
* כנסיית סנט ג'ורג' (كنيسة مار جاورجيوس): סנט ג'ורג' נחשב לקדוש הפטרון של אל-קאע, והכנסייה העתיקה ביותר ביישוב נושאת את שמו, היא נבנתה לפני מאות שנים מלבני בוץ ובשנת 1970 חודשה ונבנתה מאבן, תוך שמירה על צורתה הגאומטרית.
* כנסיית שרבל הקדוש (كنيسة مار شربل)

האירועים החשובים ביותר בכפר הם חג ג'ורג' הקדוש שחל ב-23 באפריל, וחג רוממות הצלב שחל ב-14 בספטמבר.

## הערות שוליים

קטגוריה:בקאע
קטגוריה:לבנון: אתרים ארכאולוגיים
קטגוריה:מחוז בעלבכ-אלהרמל: יישובים
קורל חזן

**קורל חזן** (נולדה ב-17 בינואר 1999) היא כדורגלנית ישראלית המשחקת בעמדת החלוץ במועדון הספרדי טנריפה. זאת התחנה השנייה של חזן באירופה, אחרי ספליט איתה זכתה באליפות קרואטיה ושיחקה במדיה בליגת האלופות. חזן משחקת כרגע בקבוצה השנייה של המועדון מהליגה השלישית בספרד ובנוסף היא משתייכת לנבחרת הנשים של ישראל.

## קריירת מועדנים
חזן החלה את הקריירה בבנות קיסריה. לאחר מכן שיחקה גם במכבי חדרה, באקדמיית הנוער, בהפועל הפועל רעננה, ברמת השרון ובמכבי עמק חפר.

## קריירה בינלאומית
חזן משתייכת לנבחרת ישראל, והופיעה בנבחרת במהלך מחזור המוקדמות של גביע העולם לנשים של פיפ"א 2023 .

## קישורים חיצוניים

## הערות שוליים

קטגוריה:כדורגלניות מכבי כישרונות חדרה
קטגוריה:חלוצות כדורגל
קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות ישראליות באירופה
קטגוריה:כדורגלנים ישראלים באירופה
קטגוריה:כדורגלנים ישראלים בספרד
קטגוריה:ישראליות שנולדו ב-1999
קטגוריה:ישראלים שנולדו ב-1999
נשקי אותי

"**נשקי אותי**" הוא שיר בביצוע הזמרת הישראלית סיון שביט. שביט כתבה את השיר, ואמיר צורף הלחין אותו בשיתוף שביט. השיר התפרסם בינואר 1996 כסינגל מתוך אלבום הבכורה של שביט, "הכחול האפור הזה" (1996).

## על השיר
השיר נכלל באלבום הבכורה של הזמרת, "הכחול האפור הזה", אף על פי שבזמן העבודה על התקליט שביט לא נטתה להכניס אליו את השיר.

שביט כתבה את פזמון השיר מנקודת מבטו של גבר, כפי שעשתה בשירים נוספים שכתבה לאורך השנים. היא ציינה שמכיוון ש.

## התקבלות
השיר הוצג כמועמד למצעד הפזמונים הישראלי השבועי של רשת ג' ב־14 בינואר 1996, זכה להצלחה גדולה וצעד 12 שבועות עד 5 במאי 1996, אז יצא מהמצעד. בשיאו הגיע למקום הראשון למשך שבועיים, החל מ־18 בפברואר 1996.

במצעד השנתי לשנת תשנ"ו של התחנה השיר זכה להצלחה גדולה ודורג במקום השישי.

"נשקי אותי" נכלל ברשימת "1001 השירים הישראליים האהובים בכל הזמנים" שהרכיבו מוזיקאים ואנשי תעשייה בכירים ב־2015 לכבוד יום העצמאות.

## מיקומי שיא

## משתתפים
* סיון שביט – זמרה
* רועי שקד – תופים
* עדי עליה – בס
* אמיר צורף – גיטרה אקוסטית
* אודי הרפז – מנצח
* התזמורת הסימפונית תל אביב – כלי קשת

### הפקה
* מפיק – חיים שמש
* מפיק מוזיקלי – אמיר צורף
* מנהלת הפקה – נעמה קרן
* הקלטה, מיקס, עריכה דיגיטלית – גיל תורן

## קישורים חיצוניים

## הערות שוליים

קטגוריה:שירים בעברית
קטגוריה:שירים על נשיקות
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הד ארצי
איזאק (זמר)

**איזאק גודריאן** (בגרמנית: **Isaak Guderian**; נולד ב-31 בינואר 1995), הידוע בשמו הפרטי **איזאק**, הוא זמר גרמני. הוא ייצג את מדינתו באירוויזיון 2024 עם השיר "Always on the Run". השיר סיים במקום ה-12, מה שהפך את איזאק לזמר הגרמני עם התוצאה הטובה ביותר באירוויזיון מזה שנים.

## ביוגרפיה
גודריאן נולד ב-1995 לאם איסלנדית ולאב גרמני. גדל בפורטה וסטפאליקה.

את קריירת המוזיקה שלו החל בתור זמר רחוב, ולאחר שביסס עצמו במקום מגוריו הקים להקה. בשנת 2011 השתתף ב-*X Factor Germany*. ביום האודישן שלו ביצע את "Wonderwall" של אואזיס. בגיל 18 הקים חברה משלו לארגון אירועים מוזיקליים. בשנת 2020, בעיצומה של מגפת הקורונה בגרמניה, החל ליצור ולהלחין שירים משלו. בשנת 2021 זכה ב-*Show Your Talent*, והפך למוקד התענינות רב מצד כלי התקשורת במדינה. גודריאן השתתף בקדם הגרמני לאירוויזיון 2024 עם השיר "Always on the Run". לאחר ניצחונו נבחר לייצג את המדינה בתחרות.

כיום מתגורר באספלקמפ עם אשתו ושני ילדיו.

## קישורים חיצוניים
* 

## הערות שוליים

קטגוריה:זמרים גרמנים
קטגוריה:משתתפי אירוויזיון 2024
קטגוריה:נציגי גרמניה באירוויזיון
קטגוריה:גרמנים שנולדו ב-1995
סוריאנו

**סוֹרִיאַ֫נוֹ** הוא התעתיק העברי לשם **Soriano** שמקורו איטלקי או ספרדי, ופירושו אדם או דבר מן העיר ס֫וֹרִיָה (Soria) בספרד. השם נפוץ כשם משפחה, לרבות בתעתיק העברי צוֹרִיאַ֫נוֹ.

## הערות שוליים

קטגוריה:שמות משפחה איטלקיים
קטגוריה:שמות משפחה ספרדיים
אלזבת' (סדרת טלוויזיה)

**אלזבת**' (באנגלית: **Elsbeth**) היא סדרה דרמה-קומית פרוצדורלית משטרתית אמריקאית, המהווה סדרת בת של "האישה הטובה". הסדרה עוקבת אחר עלילותיה של עורכת הדין אלזבת' טסיוני ההופכת לבלשית. הסדרה משודרת החל מ-29 בפברואר 2024 ברשת CBS.

בישראל, הסדרה משודרת החל מ-1 במרץ 2024 בערוץ yes TV Drama.

## עלילה
אלזבת' טסיוני (קארי פרסטון) היא עורכת דין לא שגרתית אך נבונה, שאחרי הקריירה המצליחה שלה בשיקגו, מנצלת את נקודת המבט הייחודית שלה כדי לבצע תצפיות ייחודיות לצד משטרת העיר ניו יורק. היא מופקדת לפקח על ניטורים וצווי הסכמה לאחר כמה מעצרים שנויים במחלוקת.

## דמויות
### דמויות ראשיות
* **אלזבת' טסיוני** (קארי פרסטון) 
* **קאיה בלנק** (קארה פטרסון)
* **סי וי ואגנר** (ונדל פירס)

### דמויות חוזרת
* **קלאודיה פיין** (גלוריה ראובן) – אשתו של סי וי ואגנר.
### דמויות אורחות
* **אלכס מודריאן** (סטיבן מוייר)
* **סקיפ מייסון** (ג'סי טיילר פרגוסון) – היוצר של תוכנית המציאות הפופולרית "Lavish Ladies".
* **ג'ואן** (ג'יין קרקובסקי) – מתווכת נדל"ן יוקרתי.
* **גלוריה** (לינדה לאבין) – נשיאת מועצת קו-אופ.
* **מרגו** (רטה)  – שדכנית.
* **אשטון הייז** (קיגן-מייקל קי)
* **ד"ר ונסה הולמס** (ג'ינה גרשון)

## סקירת הסדרה

### פרקים

## הפקה
### פיתוח
ב-31 בינואר 2023 פורסם שרשת CBS הזמינה סדרה שלמה בעלת 10 פרקים בהפקת אולפני CBS.

זמן קצר לאחר תחילת הסדרה, יוצרי הסדרה הצהירו שלמרות שאלזבת' טסיוני היא דמות מהסדרה "האישה הטובה", הם לא מחשיבים סדרה זו כסדרת בת אלא כסדרה עצמאית.

באפריל 2024 חודשה הסדרה לעונה שנייה.

### ליהוק
יוצרי הסדרה ציינו שלמרות שהם נמנעו מליהוק חוזר של שחקנים עבור דמויות שונות בסדרות "האישה הטובה" ו"הטובות לקרב", הם לא הקפידו על כך בסדרה זו. לכן, כמה שחקנים אורחים שהופיעו בסדרות הקודמות, כמו לינדה לאבין, יופיעו כדמויות אחרות בסדרה זו.

## ביקורת
הסדרה קיבלה באתר הביקורות "Rotten Tomatoes" דירוג של 91% על סמך 22 ביקורות מבקרים. באתר "Metacritic", המשתמש בממוצע משוקלל, הסדרה קיבלה ציון של 70 מתוך 100 על סמך 14 מבקרים, מה שמצביע על "ביקורות חיוביות בדרך כלל".

## פרסים ומועמדויות

## קישורים חיצוניים
* 
* 
* 
* 
* 

#### ביקורות
* 
* 
* 

## הערות שוליים

קטגוריה:סדרות טלוויזיה אמריקאיות
קטגוריה:דרמות קומיות אמריקאיות
קטגוריה:סדרות משטרה ופשע
קטגוריה:CBS: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2024
קטגוריה:תוכניות טלוויזיה שמתרחשות בניו יורק
מתרגם DeepL

**DeepL Translator** הוא שירות תרגום מבוסס רשתות נוירונים מלאכותית שהושק באוגוסט 2017 ונמצא בבעלות DeepL SE שבסיסה בקלן. מערכת התרגום פותחה לראשונה בחברת Linguee והושק על ידי *DeepL* . בתחילה היא הציעה תרגומים בין שבע שפות אירופאיות ומאז התרחבה בהדרגה לתמיכה ב-32 שפות.

האלגוריתם שלו משתמש ברשתות עצביות קונבולוציוניות ובשפת פיבוט מבוסס שפה האנגלית.  הוא מציע מנוי בתשלום עבור תכונות נוספות וגישה לממשק תכנות יישומי התרגום שלו.

## קישורים חיצוניים
* 

## הערות שוליים

קטגוריה:תרגום
איי חביבה

**איי חביבה** (באנגלית: **The Habibas islands**; בערבית: **جزر حبيبة**) ממוקמים כ-12 ק"מ מהחוף של אלג'יריה צפונית מערבים לעיר הנמל אוראן. האיים מורכבים מאי ראשי עם חוף באורך 1.3 ק"מ אשר מוקף בארכיפלג בשטח כולל של כ-40 קילומטר. הנקודה הכי גבוהה באיי חביבה היא 105 מטר מעל הים. האיים במקור היו הרי געש.

איי חביבה שייכים לעיריית בו זדז'אר במחוז עין תמושנת, אלג'יריה. אין מרכזי אוכלוסייה קבועים באי, אבל יש מזח קטן, מגדלור שנבנה ב-1879 וכמה מבנים קטנים.

בסוף 2006, אמור היה להתחיל פרויקט לשיקום ותחזוקת האי, בגיבוי מימון אלג'יראי וצרפתי. המטרה המוצהרת הייתה לתמוך במערכת האקולוגית המקומית.

איי חביבה יחד עם האי פאלומה, גם הוא לא רחוק מהעיר אוראן באלג'יריה, הם שני אזורים ימיים מוגנים אשר מהווים בית למינים ימיים ויבשתיים אנדמיים ונדירים. איי חביבה מסווגים כ-SPAMI מאז 2005 במסגרת אמנת ברצלונה.

## גלריה

Habibas Island.jpg|איי חביבה
Touria - Îles Habibas.jpg|טוריה – איי חביבה


## קישורים חיצוניים

## הערות שוליים

קטגוריה:אלג'יריה: גאוגרפיה
חביבה
חביבה
קלייטון קרדנאס

**קלייטון קרדנאס** (באנגלית: **Clayton Cardenas**; נולד ב-24 בנובמבר 1985) הוא שחקן ומפיק אמריקאי.

## ביוגרפיה
קרדנאס נולד בווסט קובינה בשנת 1985. בנוסף למשחק, קרדנאס הוא משורר וצייר שיצירותיו על קנבס בקנה מידה גדול משכו את תשומת לבם של אספנים.

## קריירה
בשנת 2014 הופיע לראשונה על מסך הטלוויזיה בסדרת האימה "Out the Box". שנה לאחר מכן שיחק בסרט "Actor for Hire". בשנת 2017 שיחק בתפקיד חוזר בסדרת הטלוויזיה פשע אמריקאי. באותה שנה שיחק בסרטים "Lowlife" ו-"Khali the Killer", בו שיחק סרסור.

בשנת 2018 החל לשחק בתפקיד ראשי לצד ג'יי. די. פארדו בסדרת הטלוויזיה, כנופיית המאיה שהוא אחד ממפיקיה.

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:מפיקי טלוויזיה אמריקאים
קטגוריה:אמריקאים שנולדו ב-1985
נחל רביבים

**נחל רביבים** הוא נחל אכזב ברכס הנגב הצפוני.

## תוואי הנחל
תחילתו במורדותיו המערביים של רכס חתירה. מכאן זורם הנחל לכיוון צפון-מערב, קילומטרים מספר במקביל לכביש שדה בוקר-ירוחם. בהמשכו מתחתר הנחל צפונה לכיוון רכס ירוחם. בקרבת הרכס פונה הנחל מערבה וחוצה את קמר ירוחם, ובנקודה זו העמק צר. בקטע זה בנוי סכר אגם ירוחם. בהמשכו חוצה הנחל את קמר הר שחר, ובהמשך חוצה את כביש 211, בקרבת צומת משאבים. הנחל ממשיך לכיוון צפון - מערב לאזור העיר חלוצה, ובקרבתה הוא מתחבר עם נחל בשור.

## אתרים בקרבת הנחל וסביבתו
פארק ירוחם הוא יער אורנים, שניטע על ידי הקק"ל, מסביב לערוצו העילי של הנחל, בסמוך לעיירת הפיתוח ירוחם שבנגב. יער האורנים משתרע על פני כ-500 דונם, משולבים בו גם עצי פרי המושקים במי קולחין, וכן ניתן למצוא בו פינות חמד לפיקניקים.

פארק גולדה הוא פארק שהוקם על ידי קק"ל כאתר נופש על גבי שרידי מחצבה שפעלה במקום, כחלק משיקום הנוף הפגוע. הפארק משתרע על פני כ-540 דונם וממוקם סמוך לצומת משאבים וקיבוץ רביבים. הפארק קרוי על שמה של גולדה מאיר, ראש ממשלת ישראל הרביעית. בתה של מאיר, שרה, השתייכה למייסדיו של קיבוץ רביבים, הסמוך לפארק. במרכז הפארק עובר הנחל שאורכו כ-170 מטר ורוחבו כ-50 מטר.
250px|ממוזער|שמאל|פארק גולדה שמרכזו עובר הנחל
## גשר הרכבת הטורקי על נחל רביבים

עם תחילת מלחמת העולם הראשונה חתר השלטון העות'מאני בארץ ישראל לכבוש את תעלת סואץ על מנת לנתק את קווי האספקה של הבריטים. כדי לתמוך לוגיסטית בכוחותיהם שנעו לכוון סיני, בנו הטורקים מסילת רכבת שהחלה בתחנת הרכבת בוואדי צראר, עברה דרך תחנת הרכבת בבאר שבע ותוכננה להגיע עד לקוסיימה שבסיני. כחלק מתשתית המסילה בנו הטורקים גשר מעל לנחל רביבים.

אורכו של הגשר היה כ-180 מטר, והוא כלל 18 קשתות ונבנה מאבן חול מקומית. מצפון לו הוקמה תחנת רכבת בשם "ביר אל מחטה" ובקרבתה נחפרה באר לאספקת מים לקטרים.

לאחר תבוסת הבריטים בקרב עזה הראשון (מרץ 1917) והשני (אפריל 1917) חששו הבריטים שהטורקים יחדשו את מתקפתם לכוון סיני ולכן החליטו לחבל במספר נקודות לאורך המסילה. ב-22 במאי 1917 יצא כח גדול מאזור תל שרוחן לנקודות שונות לאורך קטע המסילה וב-23 במאי 1917 חיבלו הכוחות ב-9 גשרים בין ביר עסלוג' לעוג'ה אל-חפיר כשפיצוץ גשר ביר עסלוג' בוצעה על ידי יחידת אנזא"ק.

מאז פיצוצו ב-1917 לא שופץ הגשר. פסי הרכבת והאדנים פורקו ורובם שימשו את הטורקים לבניית מסילת הרכבת מנחל שורק לעזה ושלוחת הרכבת לכפר הוג'. עם הזמן הרסו השיטפונות בנחל חלקים גדולים מאומנות הגשר. גשר המכוניות (הגשר על שם אריה יחיאלי) שנבנה מעל הנחל ב-2001, כחלק מכביש 40, חצה את מסלול גשר הרכבת וגרם להריסה נוספת של המבנה. הגשר הוגדר כאתר מורשת על ידי המועצה לשימור אתרי מורשת בישראל אולם נכון ל-2015 לא נערכו במקום פעולות שימור והרס הגשר נמשך. מצפון ומדרום לגשר ניתן לראות את סוללות העפר שתמכו במסילת הרכבת.

## חפירות ארכאולוגיות בסביבות הנחל
בפברואר 2021 נערכה חפירה על גדתו הדרומית של הנחל, צפונית-מערבית להמועצה האזורית רמת נגב, בעקבות פגיעה של כלים חקלאיים בשרידים עתיקים, מטעם רשות העתיקות ובמימון קיבוץ רביבים.

בחפירה נחשף חלקו הדרומי של מבנה מהתקופה הביזנטית בארץ ישראל. בסקר שנערך תועדו שרידי המבנה, ובו שישה חדרים, וכן עמוד ושברים של כלי חרס מהתקופות הביזאנטית והאיסלאמית. כ-350 מטרים משם מערבה לאזור החפירה הארכאולוגית נחשפו שרידיהם של מבנים וגת מהתקופה הביזנטית.

## ראו גם
* פעולת החבלה במסילת הברזל הטורקית לקסיימה

## קישורים חיצוניים

* 

## הערות שוליים

רביבים
קטגוריה:רכס ירוחם
נלסון (אי, מצרים)

**נלסון** () הוא אי הממוקם 4 ק"מ צפונית למפרץ אבו קיר, מול חופי אלכסנדריה במצרים. זהו אתר מקומי לפיקניקים ונופש, והוא המקום של קבוצת קברים של אנשי צבא, נשים וילדים בריטיים המתוארכים למלחמות הנפוליאוניות.

## שם האי
האי נקרא על שמו של האדמירל הבריטי הוריישו נלסון, שניצח בקרב הימי באבו קיר את אדמירל ברוס, מפקד הצי של נפוליאון בונפרטה, בקרב הנילוס ב-1798.

## היסטוריה
בתקופת שלטונו של אלכסנדר מוקדון, האי נלסון היה צוק ארוך המחובר ליבשה באמצעות לשון צרה. האי היה מיושב עוד לפני שהגיע אלכסנדר מוקדון לחלק הזה.

עבודתם של ארכאולוגים קבעה כי העיר הרקליון (תונוס) הייתה מיושבת מהמאה ה-6 לפנה"ס ועד המאה ה-8 לספירה. בעקבות אסון טבע במאה-8, שתי הערים העתיקות הרקליון וקנוסוס שקעו במפרץ אבו קיר, לא הרחק מהאי נלסון.

השרידים הארכאולוגיים שנמצאו באי מצביעים על חלק מאתר ארכאולוגי ענק, שקוע ברובו מתחת למי ים. חלקו העליון של האי היווה מקום אסטרטגי במפרץ לשלוט על התנועה הימית מהרקליון, שכן זה היה הנמל הגדול ביותר במצרים לפני ייסוד אלכסנדריה.

## קברים באי
בשנת 2000, הארכאולוג האיטלקי ד"ר פאולו גאלו גילה סדרה של קברים על האי. חפירות ומחקרים נוספים (בשיתוף עם ההיסטוריון הבריטי ניק סלופ) קבעו שהקברים הם מקרב הנילוס ב-1798 ומקרב יבשתי נוסף ב-1801. נחשפו שרידי קצינים, מלחים, נחתים, נשים וילדים בריטים.

ב-18 באפריל 2005 נקברו שרידיהם של שלושים מלחים וקצינים של הצי המלכותי שהתגלו באי בבית הקברות בשכונת שאטבי באלכסנדריה. רק גופה אחת, זו של המאסטר והמפקד ג'יימס ראסל, זוהתה באופן ודאי. בקבורה השתתף סר דרק פלמבלי, שגריר בריטניה דאז במצרים; אלן קובדן, הקונסול הכללי לאלכסנדריה בזמנו; גנרל עבד אל סלאם אל מחגוב, מושל אלכסנדריה וצאצא של המפקד ראסל.

## קישורים חיצוניים
* "נשים בצי של נלסון" - BBC
* "קבורה מחדש של הלוחמים בנלסון" - BBC
* 

קטגוריה:איים בים התיכון
קטגוריה:מצרים: איים
קונרד קאן

**קונרד לואיס קאן** (באנגלית: **Conrad Louis Khan** נולד ב-2000) הוא שחקן אנגלי.

## ביוגרפיה
קאן נולד בצפון לונדון לאב פקיסטני ולאם גרמנייה.  הוא למד בבית ספר יסודי בהמפסטד. הוא שיחק בתיאטרון ארקולה לנוער בדלסטון .   הוא לומד לתואר בלימודי קולנוע אוניברסיטת קווין מרי בלונדון.  

## קריירה
בשנת 2015 הופיע בסרט הטלוויזיה "Virtuoso". הופעתו הראשונה בקולנוע הייתה שנה לאחר מכן כשהופיע בסרט, הצייד: מלחמת החורף.

בשנת 2019 הופיע בסרט "*County Lines",* הופעה שזיכתה אותו במועמדויות לפרסי הקולנוע של מעגל המבקרים בלונדון,  פרס השחקן העולה החדש והמבטיח ביותר בטקס פרסי הקולנוע העצמאי הבריטי,  ופרס באפט"א לכוכב העולה.  הוא גם זכה בתואר "כוכב המחר הבינלאומי של המסך" לשנת 2020. 

בשנת 2021 הוא הופיע בעונה השנייה בסדרת הטלוויזיה *[[בפטיסט (סדרת טלוויזיה)|בפטיסט]].* ושנה לאחר מכן גילם את דיוק שלבי בעונה השישית בסדרת הפשע כנופיית ברמינגהאם.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אנגלים ממוצא גרמני
קטגוריה:אנגלים ממוצא פקיסטני
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-2000
סיימון פלקסנר

**סיימון פלקסנר** (באנגלית: **Simon Flexner**; 25 במרץ 1863–2 במאי 1946) היה רופא ומדען אמריקאי–יהודי, פרופסור לפתולוגיה ניסויית באוניברסיטת פנסילבניה ומנהלו הראשון של מכון רוקפלר למחקר רפואי. שימש גם נאמן של קרן רוקפלר.

פלקסנר ערך מחקר על שיתוק ילדים ופיתח טיפול בעירוי נסיוב לדלקת קרום המוח. הוא היה הראשון לתאר רוזטת פלקסנר-וינטרשטיינר, ממצא פתולוגי אופייני של רטינובלסטומה. החיידק *[[Shigella flexneri]]* קרוי על שמו.

## חייו
פלקסנר נולד בלואיוויל שבקנטקי למוריץ (מוריס) ואסתר פלקסנר, הבן הרביעי מתוך תשעה ילדים. אביו, יליד העיירה נוימארק שבבוהמיה, היגר לארצות הברית לאחר שהות של מספר שנים בשטרסבורג, בעוד מוצאה של אמו מרודן שבבוואריה.

את התואר הראשון במדעי הרוקחות השלים בשנת 1881 במכללת לואיוויל לרוקחות, ולאחר מכן עבד עם אחיו הבכור, ג'ייקוב, שהיה רוקח ורופא, במשך שמונה שנים בבית המרקחת שלו.

בשנת 1889 השלים את התואר דוקטור לרפואה במכללת לואיוויל לרפואה. לאחר סיום התואר החל במחקר בפתולוגיה באוניברסיטת ג'ונס הופקינס, שם גם לימד סטודנטים. בשנת 1899 מונה לפרופסור לפתולוגיה באוניברסיטת פנסילבניה. הוא נבחר לחברה הפילוסופית האמריקאית בשנת 1901.

פלקסנר לימד באוניברסיטת פנסילבניה עד 1903, אך נקרא לנהל את מכון רוקפלר למחקר רפואי ב-1901. הוא ניהל את מכון המחקר עד 1935. בתפקיד זה הכיר את הנדבן ג'ון ד. רוקפלר, שתמך במחקר ובטיפול רפואי בסיסי.

בין השנים 1910–1914 שימש בחבר הנאמנים של מוסד קרנגי.

הוא נפטר במאי 1946 בניו יורק מאוטם שריר הלב. עבודותיו מוצגות בחברה הפילוסופית האמריקאית ובספרייה הרפואית על שם בקר בבית הספר לרפואה של אוניברסיטת וושינגטון.

## משפחתו
פלקסנר התחתן עם הלן תומאס, לימים פרופסור לאנגלית. בנו, ג'יימס תומאס פלקסנר, היה סופר והיסטוריון, שחיבר ביוגרפיה נרחבת של ג'ורג' וושינגטון.

עם אחיו של פלקסנר נמנים אברהם פלקסנר, שהיה לרופא ולמחנך רפואי, וברנרד פלקסנר, ממייסדי החברה הכלכלית לארץ ישראל.

## פרסים
[שמאל|ממוזער| פלקסנר על השער של הירחון [מדע פופולרי (מגזין)|מדע פופולרי, 1912]]
בשנת 1911 זכה פלקסנר בפרס קמרון לשיטות טיפול מטעם אוניברסיטת אדינבורו.

## קישורים חיצוניים

## הערות שוליים

קטגוריה:אמריקאים ילידי קנטקי
קטגוריה:לואיוויל: אישים
קטגוריה:מדענים יהודים אמריקאים
קטגוריה:רופאים יהודים
קטגוריה:בוגרי אוניברסיטת לואיוויל
קטגוריה:אמריקאים ממוצא גרמני-יהודי
קטגוריה:אמריקאים ממוצא צ'כי-יהודי
קטגוריה:אמריקאים שנולדו ב-1863
קטגוריה:אמריקאים שנפטרו ב-1946
איפה אתם בחג?

**איפה אתם בחג?** (באנגלית: **Christmas with the Kranks**) הוא סרט קומדיה אמריקאי משנת 2004 בבימויו של ג'ו רות', עם ג'יימי לי קרטיס וטים אלן בתפקידים הראשיים.

התסריט מבוסס על הספר "מדלגים על החג" (Skipping Christmas) של ג'ון גרישם משנת 2001.

## תקציר העלילה
לות'ר קראנק (טים אלן), אשתו נורה (ג'יימי לי קרטיס) ובתם בלייר (ג'ולי גונסלו) גרים ברובע שקט וקהילתי בעיר ריברסייד באילינוי. הם חוגגים כל שנה את הכריסמס ביחד עם תושבי השכונה. לפני החג מודיעה להם בלייר כי היא יוצאת בשליחות חיל השלום לפרו וכי הם יצטרכו לחגוג את החג לבדם.

לות'ר מחשב את הוצאות החג ומגיע להחלטה "לדלג" על החג ובמקום זה לקנות כרטיס זוגי לשיט תענוגות בים הקריבי שיעלה מחצית מהוצאות חג המולד. נורה מקבלת זאת בהסתייגות אך לבסוף היא מסכימה. הם לא מביאים בחשבון את דעתם של אנשי השכונה ובראשם ויק פרומאייר (דן אקרויד).

לות'ר מסרב לתת את התרומות הקבועות בחג, מסרב לקנות עץ חג המולד ובעיקר מסרב להעמיד את בובת איש השלג הגדול "פרוסטי" מעל ביתו כפי שעושים שאר אנשי השכונה. הם מפעילים עליו לחץ ומנדים אותו אך לשווא.

כשהם מתחילים לארוז מתקשרת אליהם בלייר ומודיעה לה כי הכירה בחור בפרו וכי הם התארסו ועומדים להגיע אליהם תוך 12 שעות.

בהשפעת נורה מחליט לות'ר לוותר על השיט ולהתחיל לסדר את הבית לכריסמס. הוא לא מצליח למצוא עץ ואחד השכנים שעומד לצאת לחופשה מסכים להלוות לו את העץ. לות'ר נעצר על ידי השוטרים בחשד לגניבה ובעת העמדת "פרוסטי" על גג הבית הוא מועד ונשאר תלוי על חבל. ויק קורא ליחידת הצלה והם משחררים אותו ואז הוא מודיע להם כי הם נשארים לחג בגלל שבלייר חוזרת. כאן לוקח ויק פיקוד ומגייס את כל אנשי השכונה לעזור להם בארגון סעודת החג.

השוטרים נשלחים להביא את הזוג מנמל התעופה בהוראה לעכב אותם כמה שאפשר כדי להרוויח זמן לארגון המסיבה.

לבסוף הכל מסתדר והזוג מתקבל בשמחה על ידי ההורים ואנשי השכונה. לות'ר רואה את שכניו וולט ובוו שיל לבד בביתם. בוו מתמודדת עם מחלת הסרטן ולות'ר מחליט לעשות מעשה טוב ולתת להם את צמד הכרטיסים לשיט בקריבים.

## צוות השחקנים

## קישורים חיצוניים
* 

*קדימון לאיפה אתם בחג?, באתר יוטיוב
*על הסרט, באתר יוטיוב

קטגוריה:סרטי 2004
קטגוריה:סרטים אמריקאיים
קטגוריה:סרטים באנגלית
קטגוריה:סרטי חג המולד
קטגוריה:סרטי קומדיה אמריקאיים
קטגוריה:סרטים המבוססים על רומנים אמריקאים
זהות הרמיט

**זהות הרמיט** () היא משפט בתורת המספרים, הנקראת על שם המתמטיקאי הצרפתי שארל הרמיט. היא מספקת תובנות חשובות לגבי תכונות של מספרים שלמים ושימושיה באלגברה ובאנליזה. היא משמשת בעיקר להוכחת התכונות של פונקציות מחזוריות ובבניית אלגוריתמים לחישובים בתורת המספרים.

הזהות קובעת כי לכל n\ge1 שלם ולכל x ממשי מתקיים
:\sum_{k\,=\,0}^{n-1}\left\lfloor x+\frac{k}{n}\right\rfloor=\lfloor nx\rfloor
כאשר \lfloor x\rfloor פונקציית הערך השלם.

## הוכחה
### באמצעות אלגברה
נכתוב x=\lfloor x\rfloor+\{x\}, כאשר \lfloor x\rfloor הערך השלם ו-\{x\} החלק השברי. ראשית ברור כי מתקיים
:\lfloor x\rfloor\le\left\lfloor x+\frac1n\right\rfloor\le\cdots\le\left\lfloor x+\frac{n-1}{n}\right\rfloor\le\lfloor x\rfloor+1
קיים בדיוק איבר אחד m\in\{1,\ldots,n\} עבורו
:\lfloor x\rfloor=\left\lfloor x+\frac{1}{n}\right\rfloor=\cdots=\left\lfloor x+\frac{m-1}{n}\right\rfloor\le x
נחסר מהאי-שוויון את הביטוי \lfloor x\rfloor, ועל פי תכונות הערך השלם נקבל
:\begin{align}0=\left\lfloor\{x\}+\frac{m-1}{n}\right\rfloor\le\{x\}
נחלק את הסכום המבוקש לשני סכומים מתאימים, ונקבל
:\begin{align}\sum_{k\,=\,0}^{n-1}\left\lfloor x+\frac{k}{n}\right\rfloor&=\sum_{k\,=\,0}^{m-1}\left\lfloor x+\frac{k}{n}\right\rfloor+\sum_{k\,=\,m}^{n-1}\left\lfloor x+\frac{k}{n}\right\rfloor\\&=\sum_{k\,=\,0}^{m-1}\lfloor x\rfloor+\sum_{k\,=\,m}^{n-1}\left(\lfloor x\rfloor+1\right)\\&=n\lfloor x\rfloor+n-m\\&=n\lfloor x\rfloor+\lfloor n\{x\}\rfloor\\&=\Big\lfloor n\lfloor x\rfloor+n\{x\}\Big\rfloor\\&=\lfloor nx\rfloor\end{align}

### באמצעות פונקציות
נגדיר פונקציה f(x)=\sum_{k\,=\,0}^{n-1}\left\lfloor x+\frac{k}{n}\right\rfloor-\lfloor nx\rfloor. מכאן נקבל
:\begin{align}f\left(x+\frac1n\right)&=\sum_{k\,=\,1}^n\left\lfloor x+\frac{k}{n}\right\rfloor-\lfloor nx+1\rfloor\\&=\sum_{k\,=\,1}^{n-1}\left\lfloor x+\frac{k}{n}\right\rfloor+\lfloor x+1\rfloor-\lfloor nx+1\rfloor\\&=\sum_{k\,=\,1}^{n-1}\left\lfloor x+\frac{k}{n}\right\rfloor+(\lfloor x\rfloor+1)-(\lfloor nx\rfloor+1)\\&=\sum_{k\,=\,0}^{n-1}\left\lfloor x+\frac{k}{n}\right\rfloor-\lfloor nx\rfloor\\&=f(x)\end{align}
כלומר לפונקציה מחזור בגודל \tfrac1n, ולכן די להראות כי f(x)=0 לכל x\in\bigl[0,\tfrac1n\bigr):
:\forall\,0\le x

## קישורים חיצוניים
* FRANZ LEMMERMEYER, Hermite's identity, Heidelberg University

קטגוריה:הוכחות
הרמיט
נחל הימן

**נחל הימן** הוא נחל אכזב בהר הנגב הצפוני. אורכו כ־16.3 קילומטרים.

## תוואי הנחל
מוצא הנחל ממוקם בגובה של כ־600 מטרים מעל פני הים בהר רחמה, כ־7 קילומטרים מדרום־מערב למועצה המקומית ירוחם. תוואי הנחל מפותל. בתחילו כיוון הזרימה הכללי שלו מערבה ולאחר שהוא מתקרב לכביש 40 ולבית הספר להגנה אווירית, כיוון הזרימה משתנה לצפון־מערב. לאחר מכן תוואי הנחל תוחם ממזרח את קיבוץ טללים וממערב את קיבוץ משאבי שדה. הנחל חולף מתחת לכביש 40 בין קיבוץ משאבי שדה ליישוב הקהילתי שיזף ולאחר מכן, בתחומי פארק גולדה ובגובה של כ־330 מטרים מעל פני הים, נשפך הנחל לנחל רביבים.

הימן
קטגוריה:רכס ירוחם
אירנה דגוטיינה

**אירנה דגוטיינה** ( נולדה ב-1 ביוני 1949) היא רופאה ופוליטיקאית ליטאית אשר חברה במפלגת איחוד המולדת השמרנית. כיום מכהנת כדוברת הפרלמנט הליטאי. היא כיהנה פעמיים ראש ממשלת ליטא בפועל, תחילה בין ה-4 במאי 1999 ל-18 במאי 1999 ולאחר מכן בין ה-27 באוקטובר 1999 ל-3 בנובמבר 1999. היא הייתה גם שרה לביטוח לאומי ולעבודה מ-1996 עד 2000. בשנת 1978 סיימה את לימודיה ברפואה באוניברסיטת וילנה. היא עבדה בבית החולים של הצלב האדום בווילנה קרוב לעשרים שנה לפני שהפכה למזכירה במשרד הבריאות ב-1994. היא האישה הראשונה אשר כיהנה כיו"ר הפרלמנט הליטאי בתולדות ליטא. 

## שערוריית השוחד
סקנדל השוחד שמערב את אירנה דגוטיינה ותאגיד MG Baltic עוסק בחשדות לשחיתות פוליטית. דגוטיינה, חברת הפרלמנט של ליטא ודמות בכירה בחיים הפוליטיים של ליטא, הוזמנה להעיד בתיק המתייחס לחברת MG Baltic. התיק עוסק בניסיונות להשפיע על החלטות פוליטיות ועל תיקוני חוק, במיוחד לגבי חוק האשראי לצרכנים.

לפי עדותה של דגוטיינה, היועץ שלה באותה עת, לאורינס קשציונס, פנה אליה בשם שרונס גוסטיניס, שדחף לתיקונים בחוק האשראי לצרכנים. הנחה היא שהתיקונים האלה הגיעו ישירות מריימונדס קורליאנסקיס, סגן נשיא חברת MG Baltic. דגוטיינה טענה שהיא לא הכירה את קורליאנסקיס מעבר לקשר שלו לתיק והכירה את חברי הפרלמנט המעורבים כקולגות לשעבר. היא הזכירה שקשציונס התעניין בתיקונים מתוך רקעו במדע המדינה וביקש לעיתים קרובות את דעתה על נושאי חקיקה שונים שנדונו בסיימא. עם זאת, היא הדגישה את נוהלה שלא לפגוש עם אנשי עסקים בנוגע לענייני חקיקה, והעדיפה ערוצי תקשורת רשמיים דרך הפלגים במקום.

דגוטיינה סיפרה גם על מקרה בו קשציונס הציע לה לפגוש עם קורליאנסקיס לדון בחוק, הצעה שהיא יעצה לו להימנע ממנה, והדגישה את סירובה להשתתף בפגישות כאלו. היא הדגישה את מחויבותה לשמירה על מוניטין בקריירה הפוליטית שלה, והדגישה את חשיבות ההתנהגות באופן שלא יכנס לפעילויות מוטעות. למרות זאת, נרשמו סתירות בין עדותה בבית המשפט לבין ההצהרות שנתנה במהלך החקירה. היא טענה קודם שקשציונס ביקש ממנה להצביע בעד התיקון, בקשה שדחתה. הסתירה בדבריה והבהרתה המאוחרת בבית המשפט העלו שאלות לגבי פרטי התערבותה וידיעתה בנוגע לתיק. 
[ממוזער|[22 באוקטובר 2010. אירנה דגוטיינה, יושבת ראש הפרלמנט של ליטא, נואמת לקהל.]]

## פרסים
* **הצלב הגדול של מסדר ויטאוטס הגדול** (6 ביולי 2019)

## קישורים חיצוניים

## הערות שוליים

קטגוריה:ראשי ממשלת ליטא
קטגוריה:חברי הסיימאס
קטגוריה:בוגרי אוניברסיטת וילנה
קטגוריה:ילידי 1949
זמברה

ממוזער| מבט על זמברה (משמאל) וזמברטה (מימין)
**זמברה** (בערבית: **زمبرة**) הוא אי תוניסאי קטן לא מיושב השוכן מול חופי תוניסיה במפרץ תוניס של הים התיכון. הוא חלק משמורת הטבע של איי זמברה וזמברטה, אזור מוגן הידוע בחשיבותו האקולוגית ובנופיו היפים. האי זמברה ממוקם כ-16 קילומטרים צפונית-מזרחית לעיר תוניס.

קרקעת האי היא סלע געשי והאי מאופיין בצוקים טרשיים, חופים סלעיים ושטח הררי. זמברה היא מבצר טבעי שהיה אתר נופש עד שנת 1976 ולאחר מכן עבר לידי הצבא התוניסאי. בחוף הדרומי יש שרידים של נמל עתיק. האי ביחד עם האי הסמוך זמברטה, מפורסם בהיותו אחד הפארקים הלאומיים העשירים ביותר בתוניסיה, ידועים כאיי הציפורים בשל מגוון המקננים באיים. בכל מקום בו המבקרים משוטטים באיים, הם זוכים למינים שונים של ציפורים, חלקם ייחודיים לאיים. עבור רבים מהציפורים, האיים הם המקום הבטוח האחרון מפני איומי ההכחדה.

זמברה היא ככל הנראה אותו אי בשם **איגימורוס** () המוזכר בכתבים עתיקים. פליניוס הזקן קרא לאי גם זמברה וגם זמברטה איגימורי.

## סביבה
לזמברה מערכת אקולוגית שברירית והיא תוייגה כאזור מוגן על ידי אונסק"ו מאז 1977.באי יש אקלים ים תיכוני, וביחד עם האי השכן זמברטה, הוגדרו כאזור ציפורים בעל חשיבות (IBA) על ידי BirdLife International.

הקרקעות המקומיות כוללות סלע, חימר, חול וסיד מגנזיום.

### חי וצומח
זמברה היא נקודה חמה מקומית לצומח בתוניסיה, ו"אזור צמחייה חשוב"  בצפון אפריקה. צמחיית האי מורכבת מכ-266 מיני צמחים; הצמחייה מאופיינת בחופה של שיחים צפופים, הכוללים זיתים וערער פיניקי ונוכחות של צמחים נדירים המעדיפים קרקעות מלוחות.

ישנם גם חסרי חוליות ויונקים יבשתיים שהגיעו לאי על ידי בני אדם, כגון ארנבת, כבשה קורסיקאית, חולדה שחורה וחתולי רחוב. במים המקיפים את האי ניתן לראות דולפינים רבים. כלב הים הנזיר המצוי (*Monachus monachus*) אשר נהג לבקר באי, נראה לאחרונה בשנת 1975.

בנוסף היא ממוקמת על נתיב נדידת עופות בין תוניסיה למצר סיציליה, ומארחת יותר מ-25,000 זוגות של ציפורים נודדות המקננות במצוקים הסלעיים. האי הוא ביתם של המושבה הגדולה ביותר של העוף יסעור גדול בים התיכון (20,000 זוגות רבייה). 9 ק"מ של צוקים של האי מכילים גם 10 זוגות מתרבים של בזים נוודים (*Falco peregrinus*), אחד מהריכוזים הגדולים הידועים ביותר של מין זה. ציפורים רבייה אחרות כוללות את השחף אדום-מקור (*Larus audouinii*; 10 זוגות), קורמורן ימי (*Phalacrocorax aristotelis*) ושחף כוזרי (*Larus cachinnans*; 100 זוגות).

[ממוזער|הפארק הלאומי איי זמברה ו[זמברטה]]

## קישורים חיצוניים

## הערות שוליים

קטגוריה:תוניסיה: פארקים לאומיים
קטגוריה:תוניסיה: שמורות ביוספריות
קטגוריה:איים בים התיכון